proxectonos/corpus_dominio_legal_administrativo_tmp huggingface dataset:
CORRECCIÓN de erros. Orde do 12 de decembro de 2011 pola que se establecen as bases reguladoras para a concesión, en réxime de concorrencia competitiva, de subvencións a investimentos no ámbito da acuicultura, financiadas co Fondo Europeo da Pesca nun 61%, e se convoca para o exercicio 2012 o devandito procedemento, tramitado como expediente anticipado de gasto.
Consellería do Mar — III. Outras disposicións — 07/02/2012

Advertidos erros na Orde do 12 de decembro de 2011, publicada no DOG n.º 249, do 30 de decembro de 2011, cómpre facer as oportunas correccións:
Na páxina 40948, onde di:
«b) En proxectos do tipo de adhesión ao sistema EMAS, serán subvencionables os seguintes gastos:
1. Custos de asesoría para a implantación inicial do sistema.
2. Avaliación ambiental realizada por consultor independente.
3. Verificación por consultor.
4. Gastos de rexistro.
5. Investimentos materiais necesarios para a aplicación dun EMAS».
Debe dicir:
«b) En proxectos do tipo de adhesión ao sistema EMAS, serán subvencionables os seguintes gastos:
1. Custos de asesoría para a implantación inicial do sistema.
2. Avaliación ambiental realizada por consultor independente.
3. Verificación por consultor.
4. Gastos de rexistro».
Esta corrección de erros non modifica o prazo de presentación de solicitudes.
RESOLUCIÓN do 16 de xaneiro de 2012, da Secretaría Xeral Técnica da Consellería de Traballo e Benestar, pola que se dá publicidade dos convenios de colaboración subscritos por esta consellería no terceiro cuadrimestre do ano 2011.
Consellería de Traballo e Benestar — III. Outras disposicións — 03/02/2012

O artigo 11.1.º da Lei 4/2006, do 30 de xuño, de transparencia e de boas prácticas na Administración pública galega (DOG n.º 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Dar publicidade á relación de convenios de colaboración subscritos pola Consellería de Traballo e Benestar durante o terceiro cuadrimestre do ano 2011, que se incorpora como anexo a esta resolución.
Santiago de Compostela, 16 de xaneiro de 2012.
RESOLUCIÓN do 25 de xaneiro de 2012, da Secretaría Xeral da Igualdade, pola que se dá publicidade aos convenios de colaboración subscritos no terceiro cuadrimestre de 2011.
Consellería de Presidencia, Administracións Públicas e Xustiza — III. Outras disposicións — 03/02/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración subscritos pola Secretaría Xeral da Igualdade, no terceiro cuadrimestre de 2011, os cales se relacionan no anexo a esta resolución.
Santiago de Compostela, 25 de xaneiro de 2012.
RESOLUCIÓN do 23 de xaneiro de 2012 pola que se procede á publicación das axudas concedidas en virtude da Orde do 30 de decembro de 2010, da Consellería de Traballo e Benestar, pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
Consellería de Traballo e Benestar — III. Outras disposicións — 03/02/2012

De conformidade co disposto no artigo 18.1.º da Lei 38/2003, do 17 de novembro, xeral de subvencións; no artigo 15.1.º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 30 de decembro de 2010 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
Finalidade da axuda: as axudas teñen por obxecto o mantemento das escolas infantís 0-3 e os puntos de atención á infancia (PAI) dependentes das corporacións locais que cumpran os requisitos establecidos no Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais (DOG do 31 de xullo) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 30 de decembro de 2010 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporación locais (
Diario Oficial de Galicia
n.º 22, do 2 de febreiro de 2011).
Crédito orzamentario: 2.547.177,00 euros, con cargo á aplicación orzamentaria 12.02.312B.460.2.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 23 de xaneiro de 2012.
CORRECCIÓN de erros. Orde do 30 de decembro de 2011 pola que se aproban as bases reguladoras para a convocatoria de doce bolsas de formación de expertos/tas en cooperación internacional para o desenvolvemento.
Consellería de Presidencia, Administracións Públicas e Xustiza — III. Outras disposicións — 03/02/2012

Advertido un erro na orde antes citada, na versión en castelán, publicada no
Diario Oficial de Galicia
número 6, do martes 10 de xaneiro de 2012.
Faise a corrección na versión do DOG neste idioma. Tal corrección non procede no texto en galego.
CORRECCIÓN de erros. Decreto 45/2012, do 19 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
Consellería de Cultura, Educación e Ordenación Universitaria — I. Disposicións xerais — 06/02/2012

Advertidos erros no citado decreto, publicado no
Diario Oficial de Galicia
número 16, do martes, 24 de xaneiro de 2012, segundo o establecido no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, é necesario realizar as seguintes correcións:
1. Na páxina 3647, no artigo 9. Catro, punto 1, punto 1.1), onde di: «Xestionar as obras duplicadas e procedentes de expurgión», debe dicir: «Xestionar as obras duplicadas e procedentes de expurgo».
2. Na páxina 3678, no artigo 23, onde di: «Subdirección Xeral de Aprendizaxe Permanente e Ensinanzas de Réxime Xeral», debe dicir: «Subdirección Xeral de Aprendizaxe Permanente e Ensinanzas de Réxime Especial».
3. Na páxina 3700, na Disposición adicional primeira, punto 1), onde di: «mediante resolución do órgano competente en materia de función pública», debe dicir: «mediante resolución do órgano competente en materia de función pública, por proposta da Dirección da Amtega».
4. Na páxina 3700, na Disposición adicional primeira, punto 2) onde di: «segundo se dispoña por resolución da Dirección da Amtega», debe dicir: «mediante resolución do órgano competente en materia de función pública, por proposta da Dirección da Amtega».
ORDE do 2 de febreiro de 2012 pola que se dispón o cesamento dun vogal do Consello Asesor do Sistema Público de Saúde de Galicia.
Consellería de Sanidade — II. Autoridades e persoal — 10/02/2012

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade directamente dependente da/o titular desta.
A Orde do 25 de maio de 2005 pola que se regula a composición, organización e funcionamento do Consello Asesor do Sistema Público de Saúde de Galicia, modificada pola Orde do 6 de outubro de 2011, establece que a conselleira de Sanidade poderá dispor a libre remoción e substitución dos membros do Consello.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e a Orde do 25 de maio de 2005, modificada pola Orde do 6 de outubro de 2011,
Artigo único.
O cesamento como vogal do Consello Asesor do Sistema Público de Saúde de Galicia de Federico Martinón Sánchez, agradecéndolle os servizos prestados.
Santiago de Compostela, 2 de febreiro de 2012.
DECRETO 66/2012, do 9 de febreiro, polo que se dispón que cese Andrés Hermida Trastoy como director xeral de Promoción do Emprego.
Consellería de Traballo e Benestar — II. Autoridades e persoal — 10/02/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día nove de febreiro de dous mil doce,
Que cese, por petición propia, Andrés Hermida Trastoy, como director xeral de Promoción do Emprego, agradecéndolle os servizos prestados.
Santiago de Compostela, nove de febreiro de dous mil doce.
DECRETO 67/2012, do 9 de febreiro, polo que se nomea director xeral de Relacións Institucionais e Parlamentarias a Gonzalo José Ordóñez Puime.
Consellería de Presidencia, Administracións Públicas e Xustiza — II. Autoridades e persoal — 10/02/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día nove de febreiro de dous mil doce,
Nomeo director xeral de Relacións Institucionais e Parlamentarias a Gonzalo José Ordóñez Puime.
Santiago de Compostela, nove de febreiro de dous mil doce.
ORDE do 27 de xaneiro de 2012 pola que se modifica a Orde do 29 de abril de 2011 pola que fixa o importe do crédito dispoñible na convocatoria de 2011 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo de Pesca).
Consellería do Medio Rural e do Mar — III. Outras disposicións — 06/02/2012

A Orde do 29 de abril de 2011 fixa o importe do crédito dispoñible na convocatoria de 2011 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo de Pesca).
O artigo 1 da citada orde establece o crédito orzamentario para as solicitudes de axuda por importe de nove millóns novecentos corenta e dous mil oitenta e cinco euros (9.942.085 euros) distribuído por anualidades e partidas orzamentarias.
O artigo 57 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia establece que non poderán adquirirse compromisos de gastos por contía superior ao importe dos créditos que figuren no estados de gastos.
O necesario equilibrio entre ingresos e gastos exixe o axuste dos créditos inicialmente asignados para a anualidade 2012 polo que se fai necesario adoptar medidas de recorte no crédito autorizado para as axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira e a modificación da orde que fixa o importe do crédito.
Para tal obxecto, esta consellería
Artigo 1.
Minoración do crédito orzamentario para 2012
.
Minorar para o exercicio orzamentario 2012 o importe da contía prevista na Orde do 29 de abril de 2011 pola que fixa o importe do crédito dispoñible na convocatoria de 2011 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira, quedando as partidas e contías como seguen:
Partida orzamentaria 14.04.723B.770.0: 890.000 €.
Partida orzamentaria 14.04.723B.780.0: 539.000 €.
Artigo 2.
Prazos de solicitude
.
As modificacións non afectan os prazos establecidos para a presentación de solicitudes nin o resto do seu articulado.
Santiago de Compostela, 27 de xaneiro de 2012.
RESOLUCIÓN do 10 de febreiro de 2012, da Dirección Xeral de Educación, Formación Profesional e Innovación Educativa, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2012.
Consellería de Cultura, Educación e Ordenación Universitaria — III. Outras disposicións — 20/02/2012

Mediante a Resolución do 12 de xaneiro de 2012, da Dirección Xeral de Educación, Formación Profesional e Innovación Educativa, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos, para o ano 2012.
Segundo a autorización establecida no artigo 6 da Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2012, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 10 de febreiro de 2012
CORRECCIÓN de erros. Orde do 1 de febreiro de 2012 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á xuventude da Dirección Xeral de Xuventude e Voluntariado, durante o ano 2012.
Consellería de Traballo e Benestar — III. Outras disposicións — 20/02/2012

Advertido un erro na citada orde, publicada no
Diario Oficial de Galicia
núm. 28, do 9 de febreiro de 2012, cómpre efectuar a seguinte corrección:
Na páxina 5498, anexo I, punto C. Servizos nas residencias xuvenís para estudantes (por praza e mes) durante o curso 2011/2012, debe substituírse curso 2011/2012, por curso 2012/2013.
CORRECCIÓN de erros. Resolución do 17 de xaneiro de 2012 pola que se crea o ficheiro de videovixilancia.
Universidade de Vigo — III. Outras disposicións — 13/02/2012

Advertido erro na resolución antes citada, publicada no
Diario Oficial de Galicia
n.º 20, do 30 de xaneiro de 2012, cómpre facer a seguinte corrección:
Na páxina 4218, onde di: «Primeiro. Crear o ficheiro de videovixilancia da Universidade de Vigo e denominalo Videovilixancia, cuxas características se recollen no anexo a esta resolución», debe dicir: «Primeiro. Crear o ficheiro de videovixilancia da Universidade de Vigo e denominalo Videovixilancia, cuxas características se recollen no anexo a esta resolución».
RESOLUCIÓN do 30 de xaneiro de 2012 pola que se fai pública a relación de aspirantes declarados/as aptos/as nas probas para a obtención da habilitación do persoal de control de acceso a espectáculos públicos e actividades recreativas convocadas por Resolución do 26 de outubro de 2011 (DOG núm. 210, do 3 de novembro).
Academia Galega de Seguridade Pública — III. Outras disposicións — 13/02/2012

O artigo 10 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no
Diario Oficial de Galicia
.
Polo exposto, e facendo uso das competencias que me foron concedidas,
Primeiro. Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo. Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial, xunto co xustificante de ter aboada a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro. Contra a presente resolución, que non esgota a vía administrativa, poderán os/as interesados/as, interpor recurso de alzada, ante o conselleiro de Presidencia, Administracións Públicas e Xustiza, no prazo dun mes desde o día seguinte á súa publicación, tal e como establecen os artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 30 de xaneiro de 2012.
ORDE do 1 de febreiro de 2012 pola que se modifica o Regulamento da indicación xeográfica protexida Grelos de Galicia e do seu Consello Regulador.
Consellería do Medio Rural e do Mar — III. Outras disposicións — 10/02/2012

Con data do 8 de xaneiro de 2010 publicouse no Diario Oficial de Galicia a Orde do 23 de decembro de 2009 pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
Logo de dous anos de funcionamento deste Consello Regulador provisional, e á vista da evolución dos rexistros de inscritos, e ante unha próxima convocatoria electoral da cal xurdirán os órganos de goberno definitivos, faise necesario unha modificación do número de vogalías, que de cinco para cada sector pasará a tres, para o cal é necesario facer unha modificación puntual do seu regulamento, de acordo co aprobado na sesión que o Pleno deste órgano celebrou o pasado día 18 de xaneiro.
Polo anterior, tras a proposta do Consello Regulador da indicación xeográfica protexida Grelos de Galicia e de acordo co establecido no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único. Modificación do anexo da Orde do 23 de decembro de 2009 pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
O punto 1 do artigo 36 do Regulamento da indicación xeográfica protexida Grelos de Galicia e do seu Consello Regulador queda redactado do seguinte xeito:
«1. O Pleno está constituído polos seguintes membros:
– Tres vogais en representación do sector produtor, elixidos democraticamente por e entre os titulares de plantacións inscritas no Rexistro de Produtores e Plantacións.
– Tres vogais en representación do sector comercializador en fresco, elixidos democraticamente por e entre os titulares de instalacións inscritas no Rexistro de Operadores-Comercializadores e Almacenistas en Fresco.
– Tres vogais en representación do sector industrial, elixidos democraticamente por e entre os titulares de instalacións inscritas no Rexistro de Industrias de Procesamento».
Disposición derradeira única. Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de febreiro de 2012.
RESOLUCIÓN do 20 de xaneiro de 2012, da Secretaría Xeral Técnica da Consellería de Cultura, Educación e Ordenación Universitaria, pola que se lles dá publicidade aos convenios de colaboración subscritos pola extinta Consellería de Cultura e Turismo no último cuadrimestre do ano 2011.
Consellería de Cultura, Educación e Ordenación Universitaria — III. Outras disposicións — 10/02/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos.
En consecuencia, e para lle dar cumprimento a esa obriga,
Artigo único.
Darlle publicidade á relación dos convenios subscritos pola extinta Consellería de Cultura e Turismo nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 20 de xaneiro de 2012.
RESOLUCIÓN do 24 de xaneiro de 2012 pola que se lles dá publicidade aos convenios de colaboración subscritos por este ente público no último cuadrimestre do ano 2011.
Empresa Pública de Obras e Servizos Hidráulicos — III. Outras disposicións — 09/02/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) establece que as entidades públicas vinculadas ou dependentes da Comunidade Autónoma de Galicia, deberán publicar cuadrimestralmente no
Diario Oficial de Galicia
unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos pola Empresa Pública de Obras e Servizos Hidráulicos durante o último cuadrimestre do ano 2011, que se incorpora como anexo a esta resolución.
Santiago de Compostela, 24 de xaneiro de 2012.
– Convenio de colaboración entre a Consellería de Medio Ambiente, Territorio e Infraestruturas da Xunta de Galicia, a Empresa Pública de Obras e Servizos Hidráulicos e a Fundación Mapfre para o desenvolvemento da campaña «Tamén en Galicia, cada gota conta».
– 2.ª addenda ao convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos e o Concello de Marín para a execución e financiamento de infraestruturas hidráulicas no Concello de Marín.
– Addenda ao convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos e o Concello de Poio para a execución de actuacións de saneamento en San Martiño e As Testadas no concello de Poio. Pontevedra.
– Convenio de colaboración entre o ente público Portos de Galicia, a Empresa Pública de Obras e Servizos Hidráulicos e o Concello de Mañón para a execución e mantemento do saneamento e depuración do núcleo do Barqueiro na zona de servizo do porto do Barqueiro (A Coruña).
CORRECCIÓN de erros. Orde do 25 de xaneiro de 2012 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2012.
Consellería do Medio Rural e do Mar — III. Outras disposicións — 09/02/2012

Advertidos erros na Orde do 25 de xaneiro de 2012 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2012, publicada no
Diario Oficial de Galicia
núm. 21, do 31 de xaneiro de 2012, cómpre facer a seguinte corrección: os anexos publicados desde a páxina 4418 ata a páxina 4464 deben levar incorporada unha marca de auga co texto «VÁLIDOS SÓ PARA OS EFECTOS INFORMATIVOS».
ORDE do 31 de xaneiro do 2012 pola que se modifica a Orde do 6 de xuño de 2011 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta e se establecen as bases reguladoras para a concesión de subvencións públicas destinadas ao seu financiamento.
Consellería de Traballo e Benestar — III. Outras disposicións — 09/02/2012

A Orde do 6 de xuño de 2011, da Consellería de Traballo e Benestar, pola que se aproba a convocatoria para a concesión, con cargo ao exercicio orzamentario 2011 e 2012, de subvencións públicas para a execución de plans de formación intersectoriais e sectoriais mediante convenios de ámbito autonómico, dirixidos prioritariamente a persoas traballadoras ocupadas, establece no seu artigo 3 a duración dos plans de formación.
O período de execución dos plans de formación, previsto no dito artigo, finaliza o 30 de abril de 2012, no entanto valorouse a conveniencia neste momento de ampliar o devandito prazo coa finalidade de posibilitar o óptimo desenvolvemento dos plans de formación financiados.
Por todo o exposto e logo de consulta das organizacións empresariais e sindicais máis representativas, dispoño:
Artigo único.
O artigo 3 da Orde do 6 de xuño de 2011 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico prioritariamente a persoas traballadoras ocupadas, queda redactado nos seguintes termos:
Os plans de formación poderán executarse desde o día 1 de maio de 2011 ata o 30 de xuño de 2012 e deberán estar xustificados todos os gastos no prazo dun mes desde o seu remate.
Disposición derradeira única.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de xaneiro de 2012.
RESOLUCIÓN do 30 de xaneiro de 2012, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no terceiro cuadrimestre.
Consellería de Presidencia, Administracións Públicas e Xustiza — III. Outras disposicións — 09/02/2012

O artigo 11.1.º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
Artigo único.
Darlle publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2011 que se incorpora como anexo a esta resolución.
Santiago de Compostela, 30 de xaneiro de 2012.
RESOLUCIÓN do 30 de xaneiro de 2012, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo subscrito polas partes asinantes do Convenio colectivo do sector da lousa das provincias de Ourense e Lugo relativo á aprobación da táboa salarial para o ano 2012.
Consellería de Traballo e Benestar — III. Outras disposicións — 15/02/2012

Visto o texto do acordo subscrito con data do 17 de xaneiro de 2012, entre o representante de FITAG-UGT-Galicia, José Paradelo Arias, e o vicepresidente e representante da Asociación Gallega de Pizarristas, Jesús Vidal Corcoba, asinantes do Convenio colectivo do sector da lousa das provincias de Ourense e Lugo, relativo á aplicación da revisión salarial para o ano 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 30 de xaneiro de 2012.
Os salarios establecidos no grupo 5.º para rachador, cortador, embalador e descargador de carros aplicaranse a aqueles traballadores que leven seis meses no desempeño do oficio, ata tal data o seu salario será o establecido para o auxiliar de oficios. Así mesmo, o salario establecido para o labrador aplicarase a aqueles traballadores que leven máis de dous anos no desempeño do oficio, xa que ata un ano o seu salario será o establecido para un cortador e dun a dous anos o seu salario será o seguinte: salario base: 32,17 euros, complemento de asistencia: 13,59, e salario/mes: 1.250,49 euros.
O establecido neste punto sobre salarios leva consigo a aplicación dos respectivos grupos de cotización á Seguridade Social, en función del.
Os traballadores menores de 17 anos e os de 17 anos terán, respectivamente, os salarios seguintes: salario base: 29,99 e 30,26 euros, complemento de asistencia: 2,58 e 3,95 euros, salario/mes: 953,88 e 990,75 euros.
RESOLUCIÓN do 30 de xaneiro de 2012, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo da comisión paritaria do Convenio colectivo autonómico para a actividade de axuda a domicilio de Galicia, relativo á aprobación das táboas salariais para o ano 2011.
Consellería de Traballo e Benestar — III. Outras disposicións — 15/02/2012

Visto o acordo polo que se aproban as táboas salariais para o ano 2011, que subscribiu a comisión paritaria do convenio colectivo do sector de axuda a domicilio da Comunidade Autónoma de Galicia, na xuntanza do 23 de xaneiro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 30 de xaneiro de 2012.
En Santiago de Compostela, ás 12.00 horas do 23 de xaneiro de 2012, na sede de Consello Galego de Relacións Laborais, reúnense as persoas que a continuación se sinalan:
– Representación empresarial:
– Representación sindical:
O motivo da xuntanza é dar cumprimento ao acordo de conciliación que se acadou en sede xudicial o 12 de xaneiro de 2012. Acórdase o seguinte:
1. Táboas salariais para o ano 2011.
2. O pagamento dos atrasos farase do seguinte xeito: o 100% dos atrasos de 2011 en 30 de xuño de 2012, aboados a pro rata mensual desde a sinatura das táboas.
3. Facúltase o persoal do Consello Galego de Relacións Laborais para os trámites de rexistro, depósito e publicación destas táboas.
E non tendo máis asuntos que tratar, remata a xuntanza ás 13.00 horas, no lugar e data enriba sinalados, asínase esta acta por duplicado exemplar en proba de conformidade.
DECRETO 75/2012, do 2 de febreiro, polo que se aproba o cambio de titularidade da estrada provincial OU-0108 denominada Allariz-Maceda desde o p.q.18+087 ata o p.q. 18+747, a prol do Concello de Maceda.
Consellería de Medio Ambiente, Territorio e Infraestruturas — III. Outras disposicións — 15/02/2012

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se lles entregarán aos respectivos concellos. O expediente promoverase por proposta do Concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Maceda solicitou á Deputación Provincial de Ourense o cambio de titularidade da estrada provincial OU-0108 denominada Allariz-Maceda desde o p.q. 18+087 ata o p.q. 18+747.
Ao abeiro das previsións legais, o Pleno da Corporación Provincial de Ourense acordou o cambio de titularidade a prol do Concello de Maceda da seguinte estrada:
OU-0108 denominada Allariz-Maceda inicio no p.q. 18+087 e remate no p.q. 18+747.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día dous de febreiro de dous mil doce,
Artigo 1.
Apróbase o cambio de titularidade a prol do Concello de Maceda da seguinte estrada:
OU-0108 denominada Allariz-Maceda inicio no p.q. 18+087 e remate no p.q. 18+747.
Artigo 2.
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias, e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Maceda deberá incorporar ao seu Plan de Estradas a vía a que se refire este decreto.
Artigo 3.
A entrega da vía formalizarase, no prazo de dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4.
Correspóndenlle ao Concello de Maceda, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que lle puidese corresponder como nova Administración titular da estrada.
Disposición derradeira.
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, dous de febreiro de dous mil doce.
CORRECCIÓN de erros. Lei 12/2011, do 26 de decembro, de medidas fiscais e administrativas.
Presidencia da Xunta de Galicia — I. Disposicións xerais — 22/02/2012

Advertidos erros na citada lei, publicada no
Diario Oficial de Galicia
número 249, do venres, 30 de decembro de 2011, cómpre efectuar as seguintes correccións:
Na páxina 40743, no artigo 20, onde di: «… as contías establecidas na Lei 30/2007, do 30 de outubro, de contratos do sector público para o contrato menor, …», debe dicir: «… as contías establecidas no texto refundido da Lei de contratos do sector público aprobado polo Real decreto lexislativo 3/2011, do 14 de novembro, para o contrato menor, …».
Na páxina 40759, na disposición derradeira terceira. Un, onde di: «… último parágrafo da alínea 2 do artigo 3 da Lei 30/2007, do 30 de outubro, de contratos do sector público ...», debe dicir: «… último parágrafo da letra e) da alínea 2 do artigo 3 do texto refundido da Lei de contratos do sector público aprobado polo Real decreto lexislativo 3/2011, do 14 de novembro …».
Na páxina 40760, na disposición derradeira terceira. Tres, onde di: «… a súa actividade contractual á Lei 30/2007, do 30 de outubro, de contratos do sector público, como administración pública.», debe dicir: «… a súa actividade contractual ao texto refundido da Lei de contratos do sector público aprobado polo Real decreto lexislativo 3/2011, do 14 de novembro, como administración pública».
CORRECCIÓN de erros. Lei 11/2011, do 26 de decembro, de orzamentos xerais da Comunidade Autónoma de Galicia para o ano 2012.
Presidencia da Xunta de Galicia — I. Disposicións xerais — 22/02/2012

Advertidos erros na citada lei, publicada no
Diario Oficial de Galicia
número 249, do venres, 30 de decembro de 2011, cómpre efectuar as seguintes correccións:
Na páxina 40498, no artigo 41, onde di: «..., de conformidade co previsto na Lei 30/2007, do 30 de outubro, de contratos do sector público.», debe dicir: «…, de conformidade co previsto no texto refundido da Lei de contratos do sector público, aprobado polo Real decreto lexislativo 3/2011, do 14 de novembro.».
Na páxina 40506, no artigo 56, onde di: «… ascende a 325.204.194 euros …», debe dicir: «… ascende a 322.700.772 euros ...».
Na páxina 40506, no artigo 57. Un, onde di: «Un 2,3049611% corresponde ao fondo base.
Un 0,0455758% corresponde ao fondo adicional.», debe dicir: «Un 2,3039714% corresponde ao fondo base.
Un 0,0465655% corresponde ao fondo adicional.».
Na páxina 40508, no artigo 58, onde di: «… ascenden a 208.615.535 euros …», debe dicir: «… ascenden a 206.112.113 euros ...».
ORDE do 9 de febreiro de 2012 pola que se dispón o cesamento e o nomeamento dos vogais do Consello de Dirección do Fondo Galego de Garantía Agraria (Fogga).
Consellería do Medio Rural e do Mar — II. Autoridades e persoal — 16/02/2012

O artigo 4 da Lei 7/1994, do 29 de decembro, de creación do Fondo Galego de Garantía Agraria (Fogga), conforme a denominación actual do organismo establecida pola disposición adicional quinta da Lei 7/2002, do 27 de decembro, dispón que o Consello de Dirección estará formado polo seu presidente, un vicepresidente, o seu director, cinco vogais e un secretario, correspondéndolle o nomeamento dos vogais e do director ao conselleiro que desempeñe as competencias en materia do medio rural.
En virtude dos decretos 1/2012, do 3 de xaneiro, e 13/2012, do 4 de xaneiro, fixouse a estrutura orgánica da Xunta de Galicia e das súas consellerías; establecéndose mediante o Decreto 46/2012, do 19 de xaneiro, a estrutura orgánica da Consellería do Medio Rural e do Mar, e do Fondo Galego de Garantía Agraria. Unha vez aprobadas as ditas normas organizativas procede a adaptación da composición do Consello de Dirección do Fondo Galego de Garantía Agraria a estas.
O compromiso do Goberno galego cos principios de austeridade, eficacia e eficiencia no funcionamento da Administración da Xunta de Galicia plásmase nesta orde ao posibilitar que as funcións e facultades inherentes á dirección do Fogga sexan realizadas por un director xeral da consellería.
Xa que logo, cómpre o cesamento dos vogais do Consello de Dirección do dito organismo autónomo e nomear os novos titulares do órgano de dirección do Fogga en representación da Consellería do Medio Rural e do Mar.
Na súa virtude e no uso das competencias que me atribúen os puntos 3.º e 4.º do artigo 4 da Lei 7/1994, do 29 de decembro, e 9.1.º e 14.1.º do Decreto 128/1996, do 14 de marzo,
Artigo 1.
Que cesen Jorge Atán Castro, Antonio Crespo Iglesias, Tomás Fernández-Couto Juanas e José Luis Díez Díez como vogais do Consello de Dirección do Fogga, en representación da Consellería do Medio Rural, agradecéndolles os servizos prestados.
Artigo 2.
Nomear as seguintes persoas como vogais do Consello de Dirección do Fogga, en representación da Consellería do Medio Rural e do Mar:
– Francisco José Vidal-Pardo Pardo, secretario xeral técnico da Consellería do Medio Rural e do Mar.
– Juan Carlos Maneiro Cadillo, secretario xeral do Mar.
– Antonio Crespo Iglesias, director xeral de Desenvolvemento Rural.
– José Ángel Burgo Rodil, subdirector xeral de Xestión da PAC do Fondo Galego de Garantía Agraria.
Disposición adicional.
Para os efectos do disposto nos artigos 4.2.º da Lei 7/1994, do 29 de decembro, e 9.1.º b) do Decreto 128/1996, do 14 de marzo, o vicepresidente do Fondo Galego de Garantía Agraria (Fogga) será, por razón do seu cargo, o titular da Secretaría Xeral do Medio Rural e de Montes.
Santiago de Compostela, 9 de febreiro de 2012.
RESOLUCIÓN do 2 de febreiro de 2012 pola que se ordena a publicación do Acordo do Consello de Goberno da Universidade da Coruña do 15 de novembro de 2011, polo que se aproba a modificación da relación de postos de traballo desta universidade.
Universidade da Coruña — III. Outras disposicións — 16/02/2012

A aprobación da modificación da relación de postos de traballo da Universidade da Coruña xustifícase polos seguintes motivos:
Primeiro. A fusión do Departamento de Construcións Navais e o Departamento de Enxeñaría Naval e Oceánica, con efectos do 1 de outubro de 2011.
Segundo. Coa implantación do Espazo Europeo de Educación Superior produciuse un cambio nas cargas de traballo entre a Escola Politécnica Superior e a Escola Universitaria Politécnica, que xustifican a solicitude de ambas as direccións para que se trasladase un posto dun centro ao outro.
En consecuencia o Consello de Goberno da Universidade da Coruña, na súa reunión do día 16 de novembro de 2011, adoptou o acordo de aprobar a modificación da relación de postos de traballo da Universidade da Coruña, nos termos que se sinalan no anexo, acordo que foi informado favorablemente polo Pleno do Consello Social da Universidade da Coruña na sesión do 29 de novembro de 2011.
Visto este acordo, esta reitoría no uso das atribucións conferidas no artigo 36 dos estatutos desta universidade, aprobados polo Decreto 101/2004, do 13 de maio (DOG do 26 de maio), resolve que se publique no Diario Oficial de Galicia a modificación da relación de postos de traballo desta universidade que se relaciona no anexo que se xunta.
A Coruña, 2 de febreiro de 2012.
Na vixente relación de postos de traballo da Universidade da Coruña prodúcense as seguintes modificacións:
Primeira. Amortización de posto.
Amortízase o posto que a continuación se detalla:
Departamentos:
Segunda. Redistribución de posto.
O posto que a continuación se relaciona adscríbese á Administración da Escola Politécnica Superior.
RESOLUCIÓN do 3 de febreiro de 2012 pola que se fan públicos os convenios de colaboración asinados por este ente público no terceiro cuadrimestre do ano 2011.
Portos de Galicia — III. Outras disposicións — 16/02/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no terceiro cuadrimestre do ano 2011 e que se relacionan no anexo a esta resolución.
Santiago de Compostela, 3 de febreiro de 2012.
CORRECCIÓN de erros. Decreto 53/2012, do 19 de xaneiro, polo que se modifica a ordenación urbanística provisional do termo municipal de Sada (A Coruña) establecida polo Decreto 29/2006, do 16 de febreiro, polo que se suspende a vixencia das normas subsidiarias de planeamento municipal de Sada, previamente modificada polo Decreto 193/2008, do 28 de agosto.
Consellería de Medio Ambiente, Territorio e Infraestruturas — III. Outras disposicións — 16/02/2012

Advertido erro na referida disposición, publicada no
Diario Oficial de Galicia
número 21, do 31 de xaneiro de 2012, cómpre efectuar a seguinte corrección:
– Na páxina 4310, no punto catro, letra a), onde di:
«Parcela mínima edificable:
– No ámbito da ordenanza 9: 300 metros cadrados.
– No ámbito das ordenanzas 10, 11 e 12: 872 metros cadrados».
Debe dicir:
«Parcela mínima edificable:
– No ámbito da ordenanza 9: 300 metros cadrados.
– No ámbito da ordenanza 10: 600 metros cadrados.
– No ámbito das ordenanzas 11 e 12: 872 metros cadrados».
RESOLUCIÓN do 31 de xaneiro de 2012, da Dirección Xeral de Formación e Colocación, pola que se procede á publicación das subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas, mediante a subscrición de convenios de ámbito autonómico.
Consellería de Traballo e Benestar — III. Outras disposicións — 16/02/2012

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario ao que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: as subvencións concedidas ao abeiro desta convocatoria teñen como finalidade financiar os plans de formación dirixidos prioritariamente a persoas traballadoras ocupadas, que ofrezan unha formación axustada ás necesidades do mercado de traballo que atenda aos requirimentos de produtividade e competitividade das empresas e as aspiracións de promoción profesional e desenvolvemento persoal dos traballadores e traballadoras.
Norma reguladora: Orde do 6 de xuño de 2011 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta e se establecen as bases reguladoras para a concesión de subvencións públicas destinadas ao seu financiamento (
Diario Oficial de Galicia
n.º 113, do 14 de xuño de 2011).
Aplicacións e créditos orzamentarios: 12.05.323B.481.0 (30.500.000 euros).
Santiago de Compostela, 31 de xaneiro de 2012.
Intersectorial.
Autónomos.
Cooperativas.
Sectorial.
RESOLUCIÓN do 30 de decembro de 2011 pola que se dá publicidade ás axudas concedidas ao abeiro da Orde do 12 de xullo de 2011, pola que se aprobaron as bases reguladoras para a concesión, en réxime de concorrencia non competitiva, das subvencións para o fomento da propiedade industrial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011 (Diario Oficial de Galicia número 142, do 26 de xullo).
Consellería de Economía e Industria — III. Outras disposicións — 16/02/2012

Por Orde da Consellería de Economía e Industria do 12 de xullo de 2011 (DOG número 142, do 26 de xullo), convocáronse as subvencións para o ano 2011 para o fomento da propiedade industrial no ámbito da Comunidade Autónoma de Galicia.
O artigo 14 do anexo I da orde reguladora dispón: «Cando remate o prazo de presentación de solicitudes, e unha vez valoradas, publicarase no
Diario Oficial de Galicia
a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude, esta consellería
Primeiro. Ordenar a publicación, no
Diario Oficial de Galicia
das axudas concedidas con cargo á aplicación orzamentaria 08.02.741A.771.0 para a realización dos trámites de solicitude e mantemento de calquera título de propiedade industrial ou a análise de rexistrabilidade en relación con títulos de propiedade industrial, ao abeiro da Orde do 12 de xullo de 2011 pola que se aprobaron as bases reguladoras para a concesión das subvencións para o fomento da propiedade industrial, no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011.
Segundo. A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Terceiro. A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Cuarto. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no
Diario Oficial de Galicia
, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 30 de decembro de 2011.